Runólfur Trausti Þórhallsson skrifar 15. ágúst 2019 21:45 Arnar er fyrsti maðurinn í 48 ár sem kemur Víkingi R. í bikarúrslit.vísir / daníel „ Hvað heldurðu maður ? “ sagði kampakátur Arnar Gunnlaugsson eftir að hafa stýrt Víkingum í sinn fyrsta bikarúrslitaleik síðan árið 1971 . Víkingur vann 3 - 1 sigur á Breiðabliki í Víkinni í kvöld . Arnar hélt áfram og hrósaði sínum mönnum . „ Klárlega til að koma þeim á óvart . Þetta er kerfi sem er lítið spilað hérna heima , við æfðum það mjög vel og komum þeim á óvart . Þeir löguðu svo auðvitað að því í seinni hálfleik og voru meira með boltann en við vorum þéttir og skyldum sálina okkar eftir út á vellinum í kvöld . Bara geðveikt að klúbburinn sé loksins kominn í úrslitaleik eftir 48 ár og nú er bara að klára dæmið . “ Á sínum tíma voru þau orð látin falla að „ ekki væri hægt að vinna neitt með krökkum “ en lið Víkings er meðal annars skipað mjög ungum og efnilegum leikmönnum ásamt margreyndum leikmönnum á borð við Sölva Geir Ottesen og Kára Árnason . Þá var Arnar spurður út í Óttar Magnús Karlsson en hann skoraði fyrsta mark Víkings í kvöld og hefur nú skorað fjögur mörk í aðeins þremur leikjum . „ Ég er til í að ættleiða hann , “ sagði Arnar glottandi að lokum . Víkingur R. vann Breiðablik , 3 - 1 , í seinni undanúrslitaleik Mjólkurbikars karla . Víkingar mæta FH-ingum í bikarúrslitaleiknum 14. september .